# Cum nimis absurdum

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

Cum nimis absurdum (קום נימיס אבסורדום – בלטינית "מכיוון שזהו אבסורד") – שמה של בולה שהוציא האפיפיור פאולוס הרביעי ב-14 ביולי 1555 שבה הוטלו שורה של גזרות דתיות וכלכליות על היהודים במדינת האפיפיור. מקור שמה של הבולה במילים הפותחות אותה :" Cum nimis absurdum et inconveniens existat ut iudaei, quos propria culpa perpetuae servituti" ("מכיוון שזהו אבסורד ומטרד קיצוני שהיהודים, שבאשמתם נידונו על ידי האל לעבדות ניצחית...").

פאולוס הרביעי כיהן בתפקיד חודשיים בלבד לפני שהוציא את הבולה. הבולה חידשה חקיקה אנטי יהודית והטילה על היהודים את החובות והאיסורים הבאים:

- איסור על יהודים להיות בעלים של נדל"ן, וחיובם למכור מיידית כל נדל"ן שברשותם.
- חובה על גברים לחבוש כובע צהוב ועל נשים מטפחת־ראש צהובה (צהוב הוא סמל הבגידה בנצרות ראו הטלאי הצהוב),
- איסור על העסקת משרתים נוצרים.
- הגבלת העיסוקים המותרים ליהודים לחלפנות כספים בעיקר. הלוואות בריבית התאפשרו תחת פיקוח מחמיר.
- איסור על עיסוק ברפואה.
- איסור על קשרים חברתיים בין נוצרים ליהודים.
- חובה להאזנה לדרשות קתוליות בשבת.

הגזרה החשובה ביותר בבולה הייתה חיובם של היהודים להתגורר ביחד ובנפרד מהנוצרים. גזרה זו הביאה להקמת גטו רומא. מאז שהתיישבו יהודים ברומא במאה הראשונה לפנה"ס ועד הקמת הגטו לא הוגבלו יהודי רומא בבחירת מקום מגוריהם. עם הקמת הגטו הם הופרדו משאר האוכלוסייה לרובע מוקף חומה שבו שלושה שערים שננעלו במשך הלילה. כמו־כן הותר ליהודים להתפלל בבית כנסת אחד בלבד בכל עיר. האפיפיור הבא פיוס הרביעי אכף הקמת גטאות ברוב ערי איטליה ויורשו פיוס החמישי המליץ על הקמתם במדינות השכנות.

## [עריכה] קישורים חיצוניים

- הטקסט המקורי בלטינית
- הכס הקדוש והיהודים אתר באנגלית המכיל תרגום מאמר של הכומר הצרפתי ז'ואן מתחילת המאה ה- 20. המאמר מפרט ומנתח את הגזרות שהטילו האפיפיורים השונים על היהודים עם דגש על הבולה של פיוס הרביעי (אזהרה, המאמר נגוע באנטישמיות בוטה).

מקור: http://he.wikipedia.org../../../c/u/m/Cum_nimis_absurdum.html

קטגוריות: בולות | אנטישמיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English